Saya mau tau 2008–2010: Operasi dekad kedua dari Star Alliance. Jelaskan dalam bahasa melayu

pada Tarikh 1 April 2008, Syarikat Penerbangan Turkish Airlines bergabung dengan pakatan itu setelah proses integrasi 15 bulan bermula pada bulan Disember 2006, menjadi ahli ke-20. Syarikat Penerbangan EgyptAir, Syarikat Penerbangan Nasional Mesir dan Syarikat Penerbangan Afrika yang kedua, bergabung pada tarikh 11 Julai 2008.

Pada Tarikh 27 Oktober 2009, Syarikat Penerbangan Continental Airlines menjadi ahli Star Alliance yang ke-25 selepas meninggalkan Pakatan SkyTeam tiga hari sebelumnya. Menurut CEO aliansi Jaan Albrecht, "Membawa Continental Airlines ke Star Alliance adalah pengalaman yang benar-benar unik. Ini adalah kali pertama syarikat penerbangan berpindah secara langsung dari satu pakatan ke yang lain dan saya ingin mengucapkan terima kasih kepada semua pihak yang terlibat dalam memastikan pertukaran lancar". Pada masa itu, dikhabarkan bahawa pertukaran itu merupakan langkah pertama Continental dalam penggabungan yang dirancang dengan Syarikat Penerbangan United Airlines. dua bulan kemudian, Syarikat Penerbangan Brussels Airlines bergabung kedalam Pakatan Star Alliance.

Syarikat Penerbangan Brazil iaitu, TAM Airlines bergabung dengan Pakatan Star Alliance pada Tarikh 13 Mai 2010, meningkatkan kedudukannya di Amerika Selatan. Syarikat Penerbangan Yunani yang terbesar iaitu, Aegean Airlines, dengan Jumlah Penumpang, bergabung ke dalam Pakatan Star Alliance pada 30 Jun.

Syarikat Penerbangan Shanghai Airlines meninggalkan Pakatan Star Alliance pada Tarikh 31 Oktober 2010 ketika bergabung dengan Syarikat Penerbangan China Eastern Airlines, ahli Pakatan SkyTeam. Pada 29 September, ketua lembaga eksekutif meluluskan Syarikat Penerbangan Ethiopian Airlines sebagai ahli ke-30 dalam Pakatan Star Alliance. Pada tahun 2010 pakatan itu terbang ke 1.172 lapangan terbang di 181 negara, dengan sekitar 21.200 pelepasan (pemergian) harian.

2011–kini: pengembangan lebih jauh dan kestabilan

Sejak tahun 2011, pakatan ini telah memperoleh beberapa anggota yang besar tetapi telah kehilangan yang lain kerana keruntuhan atau penggabungan. Pada Tarikh 13 Disember 2011, Syarikat Penerbangan Ethiopian Airlines bergabung, menambah lima negara dan 24 destinasi ke peta pakatan.

Star Alliance menyaksikan 2012–13 yang penuh gejolak, bermula dengan dua penyingkiran utama tetapi berakhir dengan langkah besar ke Amerika Latin. Di Eropah, Syarikat Penerbangan Spanair berhenti beroperasi, dan syarikat BMI pergi selepas diambil alih oleh Kumpulan Syarikat Penerbangan Antarabangsa (IAG), syarikat induk ahli Oneworld, iaitu Iberia dan British Airways. BMI disatukan ke dalam British Airways. Di Amerika Utara, Continental bergabung dengan Syarikat Penerbangan United Airlines, mengurangkan keahlian Star Alliance lebih jauh, walaupun secara efektif kekal dalam pakatan selepas penggabungan. Namun pada 21 Jun, Syarikat Penerbangan Avianca, Syarikat Penerbangan TACA Airlines dan Syarikat Penerbangan Copa Airlines bergabung, meningkatkan kehadiran Amerika Latin secara besar-besaran. pada bulan November, Blue1 meninggalkan pakatan Star Alliance selepas menjadi sekutu dengan Syarikat Induk iaitu, Syarikat Penerbangan Scandinavian Airlines. dan Shenzhen Airlines bergabung kedalam Pakatan Star Alliance, menambahkan pertambahan dari Rangakaian Domestik Air China. Syarikat Penerbangan Taiwan iaitu, EVA Air bergabung kedalam pakatan pada Tarikh 18 Jun 2013, dan selepas integrasi Syarikat Penerbangan TACA ke dalam Syarikat Penerbangan Avianca, pakatan itu bertambah menjadi 28 anggota, menjadikannya yang terbesar daripada tiga pakatan syarikat penerbangan utama. Pada 13 Disember, Syarikat Penerbangan Air India sekali lagi dijemput untuk memulakan proses integrasi dengan pakatan Star Alliance dan bergabung dengan pakatan tersebut pada Tarikh 3 Julai 2014.

Berikutan rentetan pengembangan ini, pada tahun 2014 yang dibuka dengan dua pelepasan utama melalui penggabungan. Pertama, syarikat penerbangan Brazil iaitu, Syarikat Penerbangan TAM Airlines bergabung dengan Syarikat Penerbangan LAN Airlines untuk menjadi Kumpulan Syarikat Penerbangan LATAM, meninggalkan perikatan tanpa kehadiran di negara kelima terbesar di dunia. Selepas itu, Syarikat Penerbangan US Airways selesai bergabung dengan Syarikat Penerbangan American Airlines dan juga meninggalkan pakatan itu. Kedua-dua Syarikat Induk mereka tetap kekal dalam Pakatan Oneworld.  Namun, pada 24 Jun, perikatan akhirnya meluluskan Syarikat Penerbangan Air India yang bergabung pada 11 Julai, meninggalkan persekutuan itu dianggotai 27 anggota, di mana ia berdiri sehingga hari ini.

Pusat pengembangan masa depan berpusat pada penambahan Connecting Partners, anak syarikat atau rakan ahli pakatan yang akan menambahkan hubungan dengan pakatan tanpa menjadi anggota penuh. Syarikat Penerbangan Avianca Brasil bergabung dengan cara ini pada Tarikh 22 Julai 2015, membawa pakatan itu kembali ke pasaran Brazil yang sebahagiannya mengisi kekosongan yang ditinggalkan oleh TAM. Anak syarikat kos rendah South African Airways, iaitu Syarikat Penerbangan Mango, pada mulanya diumumkan untuk bergabung sebagai Rakan Penghubung pada Q3 2016 tetapi sejak itu ditangguhkan. Syarikat Penerbangan Juneyao Airlines, yang dimana ia memiliki perkongsian kod dengan Syarikat Penerbangan Shenzhen Airlines, bergabung sebagai rakan penghubung pada Tarikh 23 Mei 2017. Syarikat Penerbangan Thai Smile, merupakan Anak Syarikat dari Syarikat Penerbangan Thai Airways, akan bergabung kedalam Pakatan Star Alliance sebagai Ahli Penghubung pada Tahun 2020. Pada Tarikh 20 Ogos 2019, Star Alliance mengumumkan keluarnya ahli gabungan Avianca Brasil dari pakatan dari Tarikh 1 September 2019. Namun, pemergian itu tidak akan mempengaruhi keahlian Avianca. Pada Tarikh 30 September 2019, Syarikat Penerbangan Adria Airways berhenti beroperasi, dan syarikat penerbangan itu keluar dari pakatan Star Alliance pada Tarikh 2 Oktober 2019.

Pada Tarikh 16 November 2020, Syarikat Penerbangan Asiana Airlines mengumumkan rancangan mereka untuk keluar dari pakatan  selepas Kerajaan Korea Selatan mengesahkan bahawa syarikat penerbangan itu akan diambil alih oleh Korean Air, yang merupakan Syarikat Penerbangan Ahli Pakatan SkyTeam untuk $1.6 bilion.

Pada 2022, Lufthansa mengumumkan rancangan untuk membeli 40% kepentingan dalam ITA Airways, ahli SkyTeam. Jika ini berlaku maka yang terakhir boleh menjadi ahli Star Alliance.

Penerbangan ahli dan ahli gabungan